## L’Hemisfèric inicia una nova edició del planetari en directe amb ‘Les Nocturnes d’hivern’

*** Del 20 de desembre al 7 de març de 2026 hi haurà sessions tots els dissabtes a les 20:00 hores
* Planetes, estreles, nebuloses, constel·lacions i històries mitològiques es mostren en la pantalla de 900 metres quadrats del planetari**

L’Hemisfèric de la Ciutat de les Arts i les Ciències inicia este dissabte, 20 de desembre, una nova edició de ‘Les Nocturnes d’hivern’, el planetari narrat en directe que unix música i astronomia per a conéixer com és el cel nocturn durant l’estació més freda de l’any.

Les sessions, en les quals es mostren forats negres, exoplanetes, planetes errants, nebuloses o supergegants blaves en la pantalla gegant de 900 metres quadrats de l’Hemisfèric es realitzarà tots els dissabtes a les 20:00 hores del 20 de desembre de 2025 al 7 de març de 2026.

Guiats per la narració en directe d’un planetarista, el públic visita alguns dels llocs més fascinants del cel hivernal: en la constel·lació d’Orió se submergirà en algunes de les nebuloses més brillants del firmament nocturn, en Canis Major descobrirà agrupacions estel·lars formades per centenars de components i en Ursa Major assistirà a la majestuosa dansa còsmica que protagonitzen Mizar i Alcor.

Durant la sessió es conten algunes històries mitològiques, com naixen, evolucionen i moren les estreles i els planetes més estranys, algun d’ells tan sorprenent que fins fa poc es creia impossible la seua existència: des de mons de foc i gel a planetes infernals amb pluges formades per gotes de ferro colat, passant per mons errants amb nits eternes que vaguen solitaris per l’espai interestel·lar.

Fecha: 19/12/2025